Id-Deċiżjoni tal-Kumissjoni
tat-22 ta' Settembru 2000
dwar l-applikazzjoni ta' l-Artikolu 3(3)(e) tad-Direttiva 1999/5/KE għal tagħmir ta' komunikazzjoni bir-radju tal-baħar maħsub li jiġi armat fuq bastimenti mibnija biex jaqsmu l-ibħra mhux SOLAS u li huwa maħsub li jieħu sehem fis-sistema globali ta' għawġ u sigurtà marittima (GMDSS) u li mhux kopert bid-Direttiva tal-Kunsill 96/98/KE dwar tagħmir tal-baħar
(innotifikat taħt id-dokument numru C(2000) 2719)
(Test b'relevanza għaż-ŻEE)
(2000/638/KE)
IL- KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva 1999/5/KE tal-Parlament Ewropew u tal-Kunsill tad-9 ta' Marzu 1999 dwar tagħmir tar-radju u tagħmir terminali tat-telekomunikazzjoni u r-rikonoxximent reċiproku tal-konformità tagħhom [1], u b'mod partikolari l-Artikolu 3(3)(e), dwar dan,
Wara li kkunsidrat id-Direttiva tal-Kunsill 96/98/KE dwar tagħmir marittimu [2], kif emendata mid-Direttiva tal-Kummissjoni 98/85/KE(3), [3],
Billi:
(1) Numru ta' Stati Membri implimentaw jew għandhom il-ħsieb li jimplimentaw prinċipji ta' sigurtà komuni għal tagħmir tar-radju fuq bastimenti mibnija biex jaqsmu l-ibħra mhux SOLAS.
(2) L-armonizzazzjoni ta' servizzji tar-radju telefon għandha tikkontribwixxi lejn navigazzjoni inqas perikoluża fuq bastimenti mibnija biex jaqsmu l-ibħra mhux SOLAS fil-każ ta' għawġ u kundizzjonijiet klimatiċi ħżiena.
(3) Iċ-Ċirkolari MSC 803 dwar il-parteċipazzjoni ta' bastimenti mhux SOLAS fis-sistema globali ta' għawġ u sigurtà marittima (SGGSM) u r-Riżoluzzjoni MSC.77(69) ta' l-Organizzazzjoni Marittima Internazzjonali (IMO) jistiednu lill-gvernijiet biex japplikaw il-linji gwida għall-parteċipazzjoni ta' bastimenti mhux SOLAS fil-GMDSS u jħeġġu gvernijiet sabiex jesiġu li ċerti karatteristiċi jiġu implimentati fir-rigward ta' tagħmir bir-radju għas-sistema globali ta' għawġ u sigurtà mgħammar fuq bastimenti mhux SOLAS mibnija biex jaqsmu l-ibħra.
(4) Tagħmir li jaqa' taħt l-iskop tad- Direttiva 96/98/KE dwar tagħmir marittimu, kif emendat mid- Direttiva tal-Kummissjoni 98/85/KE m'huwiex kopert minn din id-Deċiżjoni billi dan jaqa' barra mill-iskop tad- Direttiva 1999/5/KE.
(5) Ir-Regolamenti tar-Radju ITU jispeċifikaw ċerti frekwenzi li huma ddis
(6) Kull tagħmir tar-radju li jaħdem fuq dawn il-frekwenzi li huma maħsuba għal użu f' ħinijiet ta' għawġ għandu jkun kumpatibbli ma' l-użu idoneu ta' dawn il-frekwenzi u għandu jipprovdi garanzija raġonevoli ta' ċertezza li jaħdem kif suppost f' ħinijiet ta' għawġ.
(7) Il-miżuri stabbiliti f' din id-Deċiżjoni huma konformi mal-fehma tal-Kumitat ta' Evalwazzjoni ta' Konformità fit-Telekomunikazzjoni u Sorveljanza tas-Suq,
ADOTTAT DIN ID-DEĊIŻJONI:
L-Artikolu 1
Din id-Deċiżjoni tapplika għal tagħmir tar-radju li jaħdem:
(i) fis-servizz marittimu mobbli kif imfisser fl-Artikolu S1.28 tar-Regolamenti tar-Radju ITU, jew
(ii) fis-servizz marittimu mobbli bis-satellita kif imfisser fl-Artikolu S1.29 tar-Regolamenti tar-Radju ITU,
li hu maħsub li jiġi armat f'bastimenti mibnija biex jaqsmu l-ibħra li m'humiex koperti bil- Kapitolu IV tal-Konvenzjoni Internazzjonali għas-Sigurtà tal-Ħajja fuq il-Baħar (SOLAS), 1974, kif emendata fl-1988 (bastimenti mhux SOLAS),
u maħsuba biex jipparteċipaw fis-Sistema Globali ta' Għawġ u Sigurtà Marittima (GMDSS) kif stabbilita fil-Kaptiolu IV tal-Konvenzjoni SOLAS.
L-Artikolu 2
Tagħmir tar-Radju li jaqa' taħt l-iskop ta' l-Artikolu 1 għandu jkun magħmul b'mod li jagħmel ċert li jaħdem sew f'espożizzjoni għal kull ambjent marittimu, li jeżawrixxi kull ħtieġa ta' ħidma tal-GMDSS f'kundizzjonijiet ta' għawġ u li jipprovdi komunikazzjonijiet ċari u robusti bi grad għoli ta' fidelà fil-link ta' kommunikazzjoni analogali jew diġitali.
L-Artikolu 3
Il-ħtiġiet ta' l-Artikolu 2 ta' din id-Deċiżjoni għandhom japplikaw mill-jum ta' meta tiġi ppubblikata fil-Ġurnal Uffiċjali tal-Komunitajiet Ewropej.
L-Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fit-22 ta' Settembru 2000.